Diari Oficial de la Generalitat Valenciana


Sumari del DOGV 9851, del 17-05-2024 (2024/4406)

RESOLUCIÓ de 9 de maig de 2024, de la Presidència de la Generalitat, per la qual es reclassifica el lloc de Secretaria i es creen i classifiquen els llocs d'Intervenció i Tresoreria de l'Ajuntament de Catral.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/4406


Organisme emissor
:   Presidència de la Generalitat

Tipus de document
:   Resolució

RESOLUCIÓ de 9 de maig de 2024, de la Presidència de la Generalitat, per la qual es reclassifica el lloc de Secretaria i es creen i classifiquen els llocs d'Intervenció i Tresoreria de l'Ajuntament de Catral. [2024/4406]  
Mitjançant l'acord plenari, de 18 de gener de 2024, l'Ajuntament de Catral va acordar proposar a l'òrgan competent en matèria d'administració local de la Generalitat la reclassificació de l'actual lloc de Secretaria-Intervenció, classe tercera, i en conseqüència la classificació dels llocs reservats a personal funcionari amb habilitació de caràcter nacional (Secretaria, Intervenció i Tresoreria) en classe segona.  
  
Mitjançant l'acord plenari, d'1 de març de 2024, publicat en el Butlletí Oficial de la Província d'Alacant núm. 46, de 5 de març de 2024, es va aprovar definitivament el pressupost municipal de l'esmentat ajuntament, amb una xifra inicial de 6.395.520,00 euros, les bases d'execució i la plantilla de personal funcionari i laboral.  
  
Consta en l'expedient un certificat del secretari-interventor del referit ajuntament en el qual s'acredita l'existència de crèdit adequat i suficient en el pressupost municipal de 2024 per a la cobertura dels llocs resultants de la reclassificació dels llocs reservats a personal funcionari amb habilitació de caràcter nacional (Secretaría, Intervenció i Tresoreria); que el nombre d'habitants del Padró Municipal a data 1 de gener de 2023 és de 9.275 habitants i que s'ha donat tràmit d'audiència a la persona titular del lloc de Secretaria-Intervenció, la qual va manifestar la seua opció per ocupar el lloc de Secretaria, classe segona, de nova creació.  
Vistos els antecedents indicats, i en virtut del que es disposa en els articles 8, 11 i 14 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
  
Primer  
Reclassificar el lloc de secretaria de l'Ajuntament de Catral, que queda classificat com a lloc de secretaria de classe segona, i la provisió del qual queda reservada a personal funcionari d'Administració local amb habilitació de caràcter nacional de la subescala de secretaria, categoria d'entrada.  
  
Segon  
Crear i classificar en classe segona el lloc d'intervenció de l'Ajuntament de Catral, la provisió del qual queda reservada a personal funcionari d'Administració Local amb habilitació de caràcter nacional, pertanyent a la subescala d'intervenció-tresoreria, categoria d'entrada.  
  
  
Tercer  
Crear i classificar el lloc de tresoreria de l'Ajuntament de Catral, la provisió del qual queda reservada a personal funcionari d'Administració Local amb habilitació de caràcter nacional, pertanyent a la subescala de intervenció-tresoreria, categoria de entrada.  
  
Contra esta resolució, que posa fi a la via administrativa, de conformitat amb el que s'establix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'esta resolució en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació d'esta resolució en el Diari Oficial de la Generalitat Valenciana, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no cal interposar recurs en via administrativa, i això sense perjuí de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen fer ús de qualsevol altra via que estimen oportuna.  
  
València, 9 de maig de 2024, el president de la Generalitat, (p. d. R 08.11.2023, DOGV núm. 9723, de 13.11.2023), el secretari autonòmic de Presidència: Cayetano García Ramírez.